kalixlouiis/myanmar-wikipedia-corpus huggingface dataset:
အက်ပဲလ်သည် လူကြိုက်များမှုရရှိရန်ပထမဆုံးသောအစုလိုက်ဈေးကွက်တက်ဘလက်ဖြစ်သည့်အိုင်ပက်ဒ်ကိုထုတ်ပြန်ခဲ့သည်။
ထိုနောက်တက်ဘလက်များသည်နေရာအနှံ့တွင်လျင်မြန်စွာမြင့်တက်လာခဲ့ပြီးမကြာမီတွင်ကိုယ်ရေးကိုယ်တာ၊ ပညာရေးနှင့်အလုပ်ခွင်အသုံးချမှုများအတွက်အသုံးပြုသောထုတ်ကုန်အမျိုးအစားကြီးဖြစ်လာခဲ့သည်။
တက်ဘလက်ကွန်ပျူတာအတွက်လူကြိုက်များသောအသုံးပြုမှုမှာ တင်ဆက်နည်းများကိုကြည့်ရှုခြင်း၊ ဗွီဒီယိုတွေ့ဆုံခြင်း၊ အီလက်ထရွန်းနစ်- စာအုပ်များဖတ်ခြင်း၊ ရုပ်ရှင်ကြည့်ခြင်း၊ ဓာတ်ပုံများဝေမျှခြင်းနှင့်အခြားအရာများဖြစ်သည်။
တက်ဘလက်ကွန်ပျူတာအတွက်လူကြိုက်များသောအသုံးပြုမှုမှာတင်ဆက်နည်းများကိုကြည့်ရှုခြင်း၊ ဗွီဒီယိုတွေ့ဆုံခြင်း၊ အီး - စာအုပ်များဖတ်ခြင်း၊ ရုပ်ရှင်ကြည့်ခြင်း၊ ဓာတ်ပုံများဝေမျှခြင်းနှင့်အခြားအရာများဖြစ်သည်။
သမိုင်း thumb|၁၈၈၈ခုနှစ် တယ်လတိုဂရပ် သင်ပုန်းကွန်ပျူတာနှင့် ၎င်း၏ဆက်စပ်စနစ်များသည် ရေးဆွဲရာတွင်အသုံးပြုသည့် ကွန်ပျူတာ ကလောင်တံစနစ်နှင့်အတူမွေးဖွားလာခဲ့သည်။
သတင်းအချက်အလက်များအားဖော်ပြထားသည့် ချပ်ပြားတစ်ပြားပေါ်၌ ဒေတာအချက်အလက်များ ထည့်သွင်းခြင်းနှင့် ထုတ်ယူခြင်းတွင်အသုံးပြုသည့် လျှပ်စစ်ပစ္စည်းများသည် ၁၈၈၈ခုနှစ်အစောပိုင်းတွင် တယ်လတီတွတ်ဂရပ်နှင့် တည်ရှိနေပြီးဖြစ်သည်။
ထိုကိရိယာသည် ပုံဖော်ရန်အတွက် စက္ကူပြားတစ်ချက်၊ လျှပ်စစ်သံလိုက်စက်ကိရိယာများနှင့်တွဲထားသည့်အထိန်းချုပ်ခံ ကလောင်တံတခုအား အသုံးပြုထားသည်။
၂၀ ရာစုတစ်လျှောက်လုံးတွင် ဤထူးခြားသောလက္ခဏာများပါသောကိရိယာများကို အသေးစိတ်ပုံစံများ၊ ရှေ့ပြေးပုံစံများ (သို့) စီးပွားဖြစ်ထုတ်ကုန်များအဖြစ်စိတ်ကူး ဖန်တီးခဲ့ကြသည်။
များစွာသောပညာရေးနှင့်သုတေသနစနစ်များအပြင်ကုမ္ပဏီတော်တော်များများသည် ၁၉၈၀ ပြည့်လွန်နှစ်များ၌ စီးပွားဖြစ်ထုတ်ကုန်များဖြန့်ချိခဲ့ပြီး input / output အမျိုးအစားအမျိုးမျိုးကိုစမ်းသပ်ခဲ့ကြသည်။
သင်ပုန်းကွန်ပျူတာဖွံ့ဖြိုးတိုးတက်မှုသည် အဓိကနည်းပညာဆိုင်ရာတိုးတက်မှုများစွာအား လမ်းဖွင့်ပေးနိုင်ခဲ့သည်။
ကွန်ပျူတာပစ္စည်းများနှင့် မိုဘိုင်းလ် ပစ္စည်းများ၏ အခြေခံဖြစ်သော MOSFET transistor နည်းပညာ (Moore's law) ၏ သေးငယ်ပြီး ချုံချဲနိုင်ခြင်းနည်းပညာများ လျင်မြန်လာခြင်းသည် သေးငယ်ပြီး သယ်ဆောင်နိုင်သောစမတ်ပစ္စည်းများကိုတည်ဆောက်နိုင်ခဲ့သည်။
နောက်ထပ်အရေးကြီးသောစွမ်းဆောင်နိုင်သည့်အချက်တစ်ခုမှာ တက်ဘလက်များအတွက်မရှိမဖြစ်လိုအပ်သောစွမ်းအင်အရင်းအမြစ်ဖြစ်သည် lithium-ion battery များကို ၁၉၉၁ ခုနှစ်တွင် Sony နှင့် Asahi Kasei က စီးပွားဖြစ်ထုတ်လုပ်နိုင်ခဲ့ခြင်းဖြစ်သည်။
ရှေ့ပြေးပုံစံနှင့် စိတ်ကူးယဉ်သင်ပုန်းကွန်ပျူတာများ ၂၀ရာစုနှစ် ဒုတိယအအလယ်ပိုင်း၏ စိတ်ကူးယဉ်သိပ္ပံဇာတ်လမ်းများအတွင်း သင်ပုန်းကွန်ပျူတာကို အတော်အတန်တွေ့ရသည်။
ဤသည်ကပင် ပရိသတ်များပိုမိုကျန်ပြန့်လာစေရန်နှင့် ပိုမိုးတိုးတတ်လာရန်လမ်းပြကူညီပေးခဲ့သည်။
ဥပမာအနေဖြင့် အိုက်စစ်မော့စီမို့က ဖောင်တေးရှင်း(၁၉၅၁)ဆိုသည့် သူ၏ ဝတ္ထုတွင် ကယ်ကူလေတာပြားတခုအား ပုံဖော်ပြခဲ့သည်။
စတနစ်လော လမ် ကြယ်များမှ အပြန်(၁၉၆၁) ဝတ္ထုတွင် အော့ပတွန် အား ပုံဖော်ခဲ့သည်။
ဂျန်း ရော့ဒန်ဘယ်ရီ၏ စတာတရက် ဇာတ်လမ်းတွဲများတွင် ဆင်တူ ကိရိယာများစွာအား ပုံဖော်ပြခဲ့သည်။
အခြားအကြောင်းအရာများ ကွန်ပျူတာ မိုဘိုင်းလ်ဖုန်း အင်တာနက် အန်းဒရွိုက် အက်ပဲ ကိုးကား Category:အမေရိကန် တီထွင်မှုများ။
ဦးလှမြင့်သည် မြန်မာနိုင်ငံရေးသမားတစ်ဦးဖြစ်ပြီး ရန်ကုန်မြို့တော်ဝန်အဖြစ် တာဝန်ထမ်းဆောင်ခဲ့သူဖြစ်သည်။
သူသည် မြန်မာတပ်မတော်တွင် ဗိုလ်မှူးချုပ်အထိ တာဝန်ထမ်းဆောင်ခဲ့သူတစ်ဦးဖြစ်ပြီး သံတမန်အဖြစ်လည်း တာဝန်ထမ်းဆောင်ခဲ့သေးသည်။
သူသည် စစ်တက္ကသိုလ်တွင် ၁၉၆၇ မှ ၁၉၇၁ ခုနှစ်အထိ ပညာသင်ကြားခဲ့သည်။
တပ်မတော်မှ ဗိုလ်မှူးချုပ်အဖြစ် ၂၀၀၂ ခုနှစ်အထိ တာဝန်ထမ်းဆောင်ခဲ့သည်။
ထို့နောက် သူသည် အာဂျင်တီးနားနိုင်ငံနှင့် ဘရာဇီးနိုင်ငံဆိုင်ရာ မြန်မာနိုင်ငံသံအမတ်ကြီးအဖြစ် ၂၀၀၂ ခုနှစ်မှ ၂၀၀၅ ခုနှစ်အထိ၊ ဂျပန်နိုင်ငံဆိုင်ရာ မြန်မာနိုင်ငံသံအမတ်ကြီးအဖြစ် ၂၀၀၅ ခုနှစ်မှ ၂၀၁၀ ခုနှစ်အထိ တာဝန်ထမ်းဆောင်ခဲ့သည်။
ဦးအောင်ခင်သည် ရန်ကုန်မြို့တော်ဝန်အဖြစ် ၁၉၈၆ ခုနှစ်မှ ၁၉၈၈ ခုနှစ်အထိ တာဝန်ထမ်းဆောင်ခဲ့သူ ဖြစ်သည်။
ဦးတင်ဖေသည် ရန်ကုန်မြို့တော်ဝန်အဖြစ် ၁၉၈၅ ခုနှစ် ၁၉၈၆ ခုနှစ်အထိ တာဝန်ထမ်းဆောင်ခဲ့သည်။
သူသည် ပြည်ထောင်စုတော်လှန်ရေးကောင်စီအဖွဲ့တည်ထောင်သူများထဲမှ တစ်ဦးအဖြစ် စတင်တည်ထောင်စဉ် ၁၉၆၂ ခုနှစ် မတ်လ ၂ ရက်နေ့မှ တာဝန်မှ အနားယူသည့် ၁၉၇၀ ခုနှစ်အထိ ပါဝင်ခဲ့သည်။
ဦးတင်ဖေသည် ဦးတန်ယုဆိုင်၏ ညီမဖြစ်သူ သိန်းဆိုင်နှင့် လက်ဆက်ခဲ့သည်။
Asia/Yangonသည် IANA အချိန်ဇုန် ဒေတာရင်းမြစ် ၏ zone.tab မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Yangon ရည်ညွှန်းအမှတ်မှာ ရန်ကုန်မြို့ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ မြန်မာနိုင်ငံဖြစ်သည်။
မှိုင်းမပါကြောင်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ မှိုင်းမပါကြောင်း အရွယ်မှာအစွယ်ကျိုးလို့၊ ကွယ်ကိုးရန်မပေါ်ဘု၊ ညှိုးလျော်ပြီ၊ ဖိုးကျော်လှငဲ့၊ ကိုးမှော်ရ ညဏ်ဝိဇ္ဇာ။
မန်းရွှေပြည်၊ နန်းဘွေကနက်တွင်မှ၊ ထမ်းရွက်သည်အခါတုန်းက၊ ရွာလုံးကုန်မှီခိုလောက်ပါငဲ့၊ ဂုဏ်ရောက်ဟန်၊ မောက်မာန်နှင့်မတင်းပါဘု၊ ရန်ကင်းအောင်ထွေထွေပြုခဲ့၊ မင်းမှုတွက်တာ။
ဘိလပ်စံ၊ အရင်သူကြီးတို့နှင့်၊ ဝရီးတူဆွေအမျိုးပါတဲ့၊ မောင်ဖိုးမှန်စိုးပြန်ခိုက်တွင်မှ၊ ထန်လိုက်လေအရပ်သားတို့၊ သနားမညှာတာလို့၊ တံခါးမှာ သွားကာအိပ်ပြန်ရ၊ အရိပ်ကယ်အရောင်မဲလို့၊ မှောင်မဲတွင်မမြင်မကန်းဟာမို့၊ ပင်ပန်းစွာလမ်းတာကိုသွားရ၊ စန်းဒါးစန်းဒီ၊ ဖြစ်ချည်ပေါ့၊ ဤနှစ်လွန်၊ ခုနစ်ဆယ်သာတဲ့၊ ကိုယ်ခန္ဓာ၊ အိုကာထိုင်းပြီမို့၊ ထိုရွာမှာ တံခါးဗိုလ်အရာ မခိုင်းလေနှင့် မှိုင်းမပါကြောင်း။
ကိုးမှော် = မှော်ကိုးမျိုး၊ အင်းမန္တာန် စသည်တို့ဖြင့် စီရင်၍ သိဒ္ဓိပြီးစေသော အတတ်။
ဘိလပ်စံ = ဘိလပ်မင်း (ဝါ) အင်္ဂလိပ်မင်း။
အနိစ္စာ = အနိစ္စရောက်သည်။
ဘိဇ္ဇနာ = ပျက်စီးသည်။
စန်းဒါးစန်းဒီ = မှုန်တိမှုန်မွှား (ဘန်း)။
တံခါးဗိုလ် = တံခါးစောင့်။
ဈာန်ရသူဆိုရန် သင့်ပေလိမ့် ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ဈာန်ရသူဆိုရန် သင့်ပေလိမ့် ကုသလံ ကံကြမ္မာရယ်ကြောင့်၊ ဈာန်ရသူ ဆိုရန်သင့်ပေလိမ့် ငြမ်းမဆင် ထန်းပင်မြင့်၊ လမ်းထွင်လင့်နိစ္စမူ။
ခါးယံမှာ ဓားသန်လျက်နှင့်၊ တရက်လျှင် နှစ်ကြိမ်ပ၊ ထက်ဝတိန် ဘွေတခိုမှ၊ နေညိုလျှင်ရေချိုအိုး၊ ကြိုးနှင့်သယ်ယူ။
နော်ရထာစံတည်တဲ့၊ ပုဂံပြည် စည်ပွင့်လင်းစဉ်က၊ ရွာမြင်မူသာတဲ့ ကျေးမှာဖြင့်၊ မောင်ထွေးနာမည်နှင့်၊ တရာရည်ပင်စည်ထန်းတို့၊ ကျင်ကျွမ်းကာ နေ့စဉ်တက်နိုင်လို့၊ ဝင်ထွက်ကာ ကျန်စစ်သားတို့နှင့်၊ ခစားရအတူတူ၊ ကျော်ဇမ္မူခြိမ့်သဲ။
နွေအခါ၊ ရေပြာညိုတဲ့၊ ရွှေထန်းဖိုခန်းကာပပြန်တော့၊ ထန်းမမှာ လှမ်းကာဟက်လို့၊ ထန်းလျက်ပါ ချက်ကာရောင်းရ၊ သိန်းသောင်းရေ ရွှေငွေလျှံလို့၊ ပြေပုဂံ ကျန်စစ်သားတို့နှင့်၊ စစ်များစွာအောင်သည့်ရေးရယ်ကြောင့်၊ မောင်ထွေးနာမည်ရင်းငယ်နှင့်၊ ရာဇဝင်စာတင်လို့သွင်းခဲ့၊ မြင်းမူသားနဲ။
ကုသလံ = ကုသိုလ်။
ကံကြမ္မဇ = ကမ္မဇ (ပါ)၊ အတိတ်က ပါလာသော ကံအရင်း။
နိစ္စဓူ = နိစ္စဓူဝ (ပါ)၊ အစဉ်အမြဲ။
မောင်ထွေး = မောင်ထွေရူး။
တရာရှည် = ထန်းပင်တရာ၏ အရှည်။
မြင်မူသားနဲ = မြင်းမူသား မောင်ထွေရူး၏ နည်းအတိုင်း။
ပနမ်းလူမျိုးတို့သည် အရှေ့ဘက်မှ ခမီအမျိုးသားတို့နှင့် အတူ ဆင်းသက်လာကြသော အုပ်စုတစ်စု ဖြစ်သည်ဟုဆိုသည်။
ထို့နောက် ခမီတို့နှင့် ခွဲ၍ အနောက်မြောက်စူးစူးသို့ ထွက်သွားကြရာ ကလင်ကော့ (လူရှေ)တို့နှင့် အိန္ဒိယနိုင်ငံထဲတွင် တွေ့၍ နှစ်ပေါင်းများစွာ အတူနေထိုင်ခဲ့ကြသည်။
နောင်သောအခါ ကလင်ကော့(လူရှေ)တို့နှင့် မသင့်မတင့်ဖြစ်၍ ကုလားတန်မြစ်ဖျားခံရာအရပ်မှ တောင်ဘက်အရပ်သို့ ဆင်းလာခဲ့ကြသည်။
ယင်းကဲ့သို့ ရွှေ့ပြောင်းလာကြသည်မှာ လွန်ခဲ့သည့် အနှစ် ၂၀၀ ကျော်ခန့်က ဖြစ်သည်။
ပနမ်းယောက်ျားများသည် ကလင်ကော့တို့ကဲ့သို့ ဆံပင်ကို နောက်ထုံးထုံးကြသည်။
စကား ၁၀-လုံးတွင် ကလင်ကော့ စကားနှစ်လုံးလောက် ပါနေသည်။
တမာကူသောက်သော အလေ့အထသည် ယင်းတို့ထံမှ ရလာသော ယဉ်ကျေးမှုပင် ဖြစ်သည်။
ကုလားတန်မြစ်အတိုင်း တောင်ဘက်သို့ ဆင်းလာခဲ့ကြရာ ချင်းလက်ချောင်း အထက်နားရှိ ကွဲကုန်းဆန်းလမွေးတောင် အရောက်တွင် နှစ်ပေါင်းများစွာက ကွဲကွာသွားခဲ့ကြသော ခမီအမျိုးသားတို့နှင့် ပထမဆုံးပြန်လည်တွေ့ရသည်ဟု ဆိုသည်။
ခမီတို့နှင့် တွေ့၍ အတူနေထိုင်လာကြရာမှ ခမီစကားကို လူတိုင်းလောက် ပြောတတ်လာသည်။
ခမီတို့နှင့် အပြန်အလှန် လက်ဆက်မှုများလည်း ရှိသည်။
ပနမ်း၊ ခမီ၊ မြို၊ အနူး၊ ခေါင်စိုတို့၏ အရပ်အမောင်း အသွင်အပြင်မှာ မြန်မာတို့နှင့် တူ၏။
အရပ်ဒေသကို လိုက်၍ အသားအရောင်၊ အဖြူ၊ အညို ကွဲသွားသည်။
ဆံပင်မည်းသည်။
မျက်ဆန်နက်သည်။
ပနမ်းအမျိုးသားတို့သည် ခမီတို့ထက် အရပ်အနည်းငယ် မြင့်သည်ကို တွေ့ရသည်။
ပနမ်းအမျိုးသမီးများသည် ရင်တစ်ဖက်ကို မဖုံးကြပေ၊ အပျိုအအို ခွဲခြားသိနိုင်သော အချက်များမှာ လည်ဆွဲပုတီးများ ဖြစ်ကြသည်။
အပျိုနှင့် ကလေးမရသေးသည့်အိမ်ထောင်သည် အမျိုးသမီးများသည် လည်ဆွဲပုတီးရှည်ကြီးများကို ခါးအထိ အရှည်ချ၍ ဝတ်ဆင်ကြသည်။
ကလေးရသော အခါတွင် လည်ပင်းပတ် ပုတီးများကိုသာ ဝတ်ဆင်ကြတော့သည်။
ခေါင်စိုလူမျိုး (အင်္ဂလိပ်: Khongso)၂၀၁၄-ခုနှစ် သန်းခေါင်စာရင်းဆိုင်ရာ ချင်းအမျိုးသား အထောက်အကူပြု ကော်မတီ (Chin National Action Committee on Census 2014-CNACC) ၏ ချင်းလူမျိုး အမည်စာရင်း အမှန်ရရှိရေး ဆောင်ရွက်မှု လုပ်ငန်းစဉ်၊ လေ့လာတွေ့ရှိချက်နှင့် ကော်မတီ၏ သဘောထားမှတ်ချက်နှင့် အကြံပြုချက်များ။
၂၀၁၆၊ ဧပြီလ သည် ချင်းလူမျိုးစာရင်းဝင် မြန်မာတိုင်းရင်းသားလူမျိုးစု ဖြစ်သည်။
အခြားအမျိုးသားများက ခေါင်စိုဟု ခေါ်ကြသော်လည်း ခေါင်စိုအမျိုးသားတို့ကမူ သူတို့ကို သူတို့ ခေါင်မီး ဟု ခေါ်ကြသည်။
ခေါင်စိုတို့သည် အနူး၊ ခူမီးတို့နှင့် ရောနှောနေထိုင်ကြသည်။
သူတို့၏ ယဉ်ကျေးမှုသည် ခူမီးယဉ်ကျေးမှုနှင့် ခြားနားခြင်း မရှိပေ။
ခူမီးစကားကိုလည်း ပြောဆိုတတ်ကြသည်။
ခေါင်စိုတို့သည် ပလက်ဝမြို့နယ်တွင် နေထိုင်ကြသည်။
ခေါင်စို၊ အနူး၊ ခူမီး၊ ပနမ်းစသော ချင်းအမျိုးသား အမျိုးသမီးတို့၏ ဝတ်စားဆင်ယင်မှုများသည် တစ်ဦးနှင့် တစ်ဦး အနည်းငယ်ကွာခြားမှုရှိသော်လည်း သာမန်အားဖြင့် ခွဲခြား၍ မသိနိုင်ကြပေ။
ခေါင်စိုအမျိုးသမီးများသည် ညာပခုံးမှကျသော ရင်ဖုံးစနှင့် ဘယ်ချိုင်းအောက်မှ လာသော ရင်ဖုံးကို ညာဘက်ရင်သားပေါ်တွင် တည့်တည့်ချည်ထားသည်။
ယင်းတို့ကား အပျိုများနှင့် လင်ရှိသော်လည်း ကလေးမရသေးသော အမျိုးသမီးများ၏ ဝတ်ဆင်ပုံဖြစ်သည်။
အိမ်ထောင်သည် အမျိုးသမီးများကား ရင်ကို တစ်စုံတစ်ရာ မဖုံးမဖိဘဲ နဂိုအတိုင်း ထားလေ့ရှိသည်။
NGC 7302 သည် ကမ္ဘာမြေမှ အလင်းနှစ် ၁၂၄ မီလီယံအကွာရှိ ကုံ နက္ခတာရာ၌ တည်ရှိသော နှစ်ဖက်ခုံး ဂလက်ဆီ ဖြစ်သည်။
ယင်းအား ၁၇၈၅ အောက်တိုဘာလ ၃ ရက်တွင် ဝီလီယံ ဟာရှယ်ဆိုသူက ရှာဖွေတွေ့ရှိခဲ့သည်။
The Flash (Barry Allen) သည် DC ကာတွန်းစာအုပ်များတွင်ပါဝင်သော စိတ်ကူးယဉ်ဇာတ်ကောင်တစ်ဦးဖြစ်သည်။
Barry Allen ကို ဒုတိယမြောက် the Flash ဇာတ်ကောင်အဖြစ်သိနိုင်သည်။
ဤဇာတ်ကောင်ကို Robert Kanigher နှင့် penciler Carmine Infantino တို့မှ ဖန်တီးကာ ၁၉၅၆ ခုနှစ်၊ အောက်တိုဘာလတွင်ထုတ်ဝေသော Showcase #4 တွင် စတင်မိတ်ဆက်ခဲ့သည်။
သူ၏အမည်မှာ talk show အစီအစဉ်မှူး Barry Gray နှင့် Steve Allen တို့အမည်ကိုပေါင်းစပ်ထားခြင်းဖြစ်သည်။
Barry Allen သည် ၁၉၄၀ ခုနှစ်နောက်ပိုင်းများတွင် ထုတ်လုပ်ခဲ့သောကာတွန်းစာအုပ်များ၌ စတင်မိတ်ဆက်ခဲ့သည့် Jay Garrick အမည်ရှိ ယခင်က The Flash ဇာတ်ကောင်ကို ပြန်လည်တီထွင် ဆန်းသစ်ထားခြင်းဖြစ်သည်။
သူ့၏အဓိကစွမ်းအားမှာ သာမန်လူများထက်အလွန်လျင်မြန်စွာသွားလာလုပ်ကိုင်နိုင်စွမ်း (Superhuman Speed) ဖြစ်ပြီး၊ ခန္ဓာကိုယ်ရှိ မော်လီကျူးများကိုလည်း လျင်မြန်စွာတုန်ခါစေခြင်း (Molecular Vibration) အားဖြင့် သူ၏ခန္ဓာကိုယ်ကို ကိုင်တွယ်၍မရနိုင်ခြင်း (Intangibility) တစ်နည်းအားဖြင့် အရာဝတ္ထုများကို ဖောက်ထွင်းသွားလာနိုင်ခြင်း ကဲ့သို့သော စွမ်းအားအမျိုးမျိုးလည်း ရှိသည်။
Flash ၏ဝတ်စုံကိုအနီရောင်နှင့် ရွှေရောင်စပ်ထားကာ ပွတ်တိုက်မှုဒဏ်ကို ခံနိုင်ရန်နှင့် လေထုကို ထိုးခွင်းရန်အတွက် အထူးပြုလုပ်ထားသည်။
Flash ဇာတ်ကောင်များ၏ အစဉ်အလာအတိုင်း Barry Allen (Flash) ဝတ်ဆင်ထားသော လက်စွပ်တစ်ခုထဲတွင် အဆိုပါဝတ်စုံကို ချုံ့၍ ထည့်ထားသည်။
Barry ၏စံပြုဖွယ်ကောင်းသော ဇာတ်လမ်းများသည် DC ကာတွန်းများ၏ အပြိုင်စကြဝဠာ (Multiverse) နှင့်ဆိုင်သော အတွေးအခေါ်ယူဆချက်များကို စတင်မိတ်ဆက်ပေးခဲ့ပြီး၊ ထိုအတွေးအခေါ်များသည် DC မှယနေ့တိုင် ဆက်လက်၍ ဆန်းသစ်ထုတ်ဝေခဲ့သော ဇာတ်လမ်းအမျိုးမျိုးတွင် အဓိကကျသောအခန်းကဏ္ဍမှ ပါဝင်လျက်ရှိသည်။
အစဉ်အလာအရလည်း The Flash ဇာတ်ကောင်များသည် DC မှအဓိကထားပြီး ကျယ်ကျယ်ပြန့်ပြန့် ဆန်းသစ်ထုတ်ဝေသော ဇာတ်လမ်းများတွင် ထင်ရှားအရေးပါသော နေရာတစ်ခုကို အမြဲရရှိထားခဲ့သည်။
(၁၉၈၅) တွင် အောင်မြင်မှုရရှိခဲ့သော Crisis on Infinite Earths ကာတွန်းတွင် Barry သည်အပြိုင်စကြဝဠာကို ကြိုးစားကယ်တင်ရင်းနှင့်ပင် သေဆုံးခဲ့သည်။
ထိုအချိန်မှစ၍ အဆိုပါဇာတ်ကောင်ကို DC ကာတွန်းများမှ (၂၃) နှစ်တိုင်တိုင်ဖယ်ရှားထားခဲ့ရာမှ (၂၀၀၈) ခုနှစ်နောက်ပိုင်းများတွင် ထုတ်ဝေသော Grant Morrison ၏ Final Crisis ကာတွန်းဇာတ်လမ်းနှင့် Geoff Johns ၏The Flash: Rebirth ကာတွန်းဇာတ်လမ်းတွဲများကဲ့သို့သော ကာတွန်းစာအုပ်များတွင် ပြန်လည်ပါဝင်လာခဲ့သည်။
ထိုနောက်ပိုင်းတွင် Barry သည် Blackiest Night (၂၀၀၉)၊ Flashpoint (၂၀၁၁)၊ Convergence (၂၀၁၅) နှင့် :en:DC Rebirth (၂၀၁၆) စသည်ဖြင့် အောင်မြင်မှုများစွာရရှိခဲ့သောကာတွန်းဇာတ်လမ်းများတွင် အချက်အချာဖြစ်သောဇာတ်ကောင်နေရာမှ ပါဝင်လာခဲ့သည်။
Barry Allen ဇာတ်ကောင်ကို ရုပ်ရှင်နှင့် ရုပ်သံဇာတ်လမ်းတွဲများကဲ့သို့သော အခြားမီဒီယာများတွင်လည်း ရိုက်ကူးလာခဲ့သည်။
(၁၉၉၀) တွင် CBS မှရိုက်ကူးသော The Flash ရုပ်သံဇာတ်လမ်းတွဲတွင် Barry ဇာတ်ကောင်အဖြစ် John Wesley Shipp ကလည်းကောင်း၊ (၂၀၁၄) တွင် CW မှရိုက်ကူးသော The Flash ရုပ်သံဇာတ်လမ်းတွဲတွင် Grant Gustin ကလည်းကောင်း အသီးသီးရိုက်ကူးထုတ်လွှင့်ခဲ့သည်။
DC မှ (၂၀၁၆) တွင်ရုပ်ရှင်ဇာတ်လမ်းများအဖြစ်ရိုက်ကူးပြသခဲ့သော Batman v Superman: Dawn of Justice နှင့် Suicide Squad ဇာတ်ကားများတွင်လည်း Flash(Barry Allen) ဇာတ်ကောင်အဖြစ် Erza Miller မှသရုပ်ဆောင်ကာ စက္ကန့်ပိုင်းမျှကြာမြင့်သောအခန်းငယ်လေးများဖြင့်စတင်မိတ်ဆက်ထားသည်။
(၂၀၁၇) တွင်ထွက်ရှိမည့် Justice League ဇာတ်ကားတွင်မူ အဆိုပါဇာတ်က​ောင်အကြောင်းကို ပိုမိုပေါ်လွင်စွာပါဝင်ရိုက်ကူးလာမည်ဖြစ်ပြီး အနာဂတ်တွင်လည်း "The Flash" ဇာတ်ကောင်အတွက် ကိုယ်ပိုင်ရုပ်ရှင်ဇာတ်လမ်းများရိုက်ကူးလာရန်လည်းရှိသည်။
စိတ်ကူးယဉ်ဇာတ်ကောင်၏အတ္ထုပ္ပတ္တိ upright|Showcase #4 (Oct. 1956): First appearance of the Silver Age Flash. Art by Carmine Infantino and Joe Kubert.Barry Allen သည်ရဲဘက်သိပ္ပံပညာရှင်တစ်ဦးဖြစ်သည်။
(The Flash: Iron Heights one-shot ကာတွန်းမှစ၍ မှုခင်းသိပ္ပံပညာရှင်(forensic scientist) ဟုအမည်ပြောင်းသွားခဲ့သည်။
) အလုပ်လုပ်ရာတွင်အလွန်နှေးကွေးခြင်း၊ ကြိမ်ဖန်များစွာနောက်ကျခြင်းတို့၌ နာမည်ကျော်စောပြီး အမှုအခင်းများဖြေရှင်းရာ၌ပင် အမြဲစိတ်နှစ်ထားသောကြောင့် Iris West (Barry နှင့်စေ့စပ်ထားသောအမျိုးသမီး) မှာ သူ့အပေါ်အားမလိုအားမရဖြစ်ရသည်။
တစ်နေ့ Barry နောက်ကျသည်အထိ အလုပ်လုပ်နေသောညတစ်ညတွင် မိုးကြိုးအပစ်ခံလိုက်ရပြီ: ဓာတုပစ္စည်းအချို့ Barry ကိုယ်ပေါ်သို့ဖိတ်စဉ်သွားခဲ့သည်။
ရလဒ်တစ်ခုအဖြစ် သူသည်အလွန်လျင်မြန်စွာပြေးလွှားနိုင်ပြီး အာရုံခံစားမှုနှင့် တုံ့ပြန်နိုင်စွမ်းများပါ လျင်မြန်လာသည်ကိုတွေ့ရှိသွားသည်။
သူသည်​ (ငယ်​စဉ်​က ဖတ်​ခဲ့ဖူး​သောကာတွန်​းစာအုပ်​ထဲမှ ဇာတ်​​ကောင်​ လူစွမ်​း​ကောင်​း Jay Garrick ထံမွ) Flash ဟူ​သောအမည်​ကိုယူကာ၊ ရင်​ဘတ်​​နေရာတွင်​ (Fawcett Comics Captain Marvel မူရင်​းစာအုပ်​မှ ပုံနှင်​့ဆင်​တူ​သော) လျှပ်​စီးမိုးကြိုးပုံပါ​သော အနီ​ရောင်​ကိုယ်​ကျပ်​ဝတ်​စုံကို ဝတ်​ဆင်ပြီး၊ Central City မြို့ခံ ရာဇဝတ်​မွုနှိမ်​နင်​း​ရေးသမားဖြစ်​လာသည်​။
Central City မြို့မှ တက္ကသိုလ်ပါ​မောက္ခတစ်ဦးဖြစ်သော Ira West (Iris ၏မွေးစားအဖေ) မှ Barry အတွက် Superhero ဝတ်စုံကိုဖန်တီးပေးခဲ့ပြီး ၎င်းကို Barry အရပ်သားပုံစံဖြင့်နေစဉ်တွင် သိမ်းဆည်းထားနိုင်သော လက်စွပ်ကိုလည်းဖန်တီးပေးခဲ့သည်။
အဆိုပါလက်စွပ်သည် Barry လိုအပ်လျှင် ချုံ့ထားသောဝတ်စုံကို ထုတ်ပေးနိုင်ပြီး၊ တစ်ဖန်မလိုအပ်တော့ပါက ဝတ်စုံကိုကြုံ့စေသော ဓာတ်ငွေ့တစ်မျို့း၏အကူအညီဖြင့် ပြန်လည်သိမ်းဆည်းပေးသည်။
တစ်ဖန် Barry ကိုယ်တိုင်လည်း အချိန်ခရီးသွားရာတွင် ပိုမိုတိကျစေရန်အကူအညီပေးသော ကိရိယာတစ်ခု (cosmic treadmill) ကိုတည်ထွင်ခဲ့ပြီး ကာတွန်းဇာတ်လမ်းတော်တော်များများတွင် အဆိုပါကိရိယာကို အသုံးပြုခဲ့သည်။
Speedster များထဲတွင် Barry ကိုလူကြိုက်များကြပြီး သူ၏နောက်မှပေါ်သော Speedster အားလုံးနီးပါးကိုလည်း မကြာခဏဆိုသလို Barry နှင့်နှိုင်းယှဉ်ပြောဆိုကြသည်။
(Speedster ဆိုသည်မှာ Flash ဇာတ်ကောင်ကဲ့သို့ပင် Speedforce ကိုအသုံးပြုကာ အလွန်လျင်မြန်စွာသွားလာလှုပ်ရှားနိုင်သော အခြားနာမည်များဖြင့်ဇာတ်ကောင်များလည်းရှိသဖြင့် ၎င်းတို့အားလုံးကိုခြုံ၍ Speedster ဟုခေါ်ဆိုခြင်းဖြစ်သည်။
) လင်းနို့လူသား (Batman) ကပင် သူ၏မိဘများအသတ်ခံရသောကံကြမ္မာဆိုးမျိုးမကြုံခဲ့ရပါက နောင်တစ်ချိန်တွင် သူကိုယ်တိုင် Barry လိုပုဂ္ဂိုလ်မျိုးဖြစ်လာရန် မျှော်လင့်ခဲ့ဘူးလိမ့်မည် ဟုပင်ပြောခဲ့ဘူးသည်။
Justice #8 (Dec. 2006) Justice League Justice League of America #9 ကာတွန်းဇာတ်လမ်းထဲတွင် ကမ္ဘာဂြိုဟ်ကိုနှိမ်နင်းရန် ဂြိုဟ်သားစစ်သည်များစိမ့်ဝင်လာသောအခါ၊ Barry အပါအဝင် ကမ္ဘာဂြိုဟ်၏သူရဲကောင်းအချို့သည် ဂြိုဟ်သားနှိမ်နင်းရေးအဖွဲ့များသို့ ပါဝင်ထမ်းဆောင်ကြသည်။
အဆိုပါစူပါဟီးရိုးများသည် ဂြိုဟ်သားကျူးကျော်သူများကို မိမိဘာသာမိမိတသီးတခြား နှိမ်နင်းနေရသောအခါ ဂြိုဟ်သားတစ်ဦးကိုပင်လက်ရဖမ်းဆီးရန် မလွယ်ကူဘဲရှိနေသည်။
အတူတကွကြိုးပမ်းနှိမ်နင်းကြကာမှ ဂြိုဟ်သားစစ်သည်များကို အနိုင်ယူနိုင်တော့သည်။
ထိုနောက်ပိုင်းတွင်တော့ အဆိုပါသူရဲကောင်းများသည် Justice League ကိုဖွဲ့စည်းရန်ဆုံးဖြတ်လိုက်ကြသည်။
အဆိုပါနှစ်များအတွင်းတွင် Barry သည် Black Canary နှင့် Zatanna တို့အပေါ်တွင် စိတ်ဝင်စားမှုအနည်းငယ်ရှိနေသည်။
သို့သော် သူကိုယ်တိုင်ပင် Iris West သည်သာ သူ၏အချစ်စစ်အချစ်မှန်ဖြစ်သည်ဟုခံစားရသောကြောင့် သူတို့နှင့်ချစ်သူရည်းစားအခြေအနေသို့ရောက်ရန် ဘယ်သောအခါမှကြိုးစာခြင်းမရှိခဲ့ခြေ။
နောက်ဆုံးတွင်လည်း Barry သည် Iris West ဖြင့်သာလက်ထပ်ခဲ့သည်။
Barry သည် Justice League အဖွဲ့ဝင်ဖြစ်နေစဉ်အတွင်း Green Lantern (Hal Jordan) နှင့်လည်းမိတ်ဆွေအရင်းအချာများဖြစ်ခဲ့သည်။
နောက်ပိုင်းတွင် Barry နှင့် Hal Jordan တို့မိတ်ဆွေဖြစ်မှုအပေါ်အခြေခံ၍ DC မှ Flash and Green Lantern: The Brave and the Bold ကာတွန်းဇာတ်လမ်းတွဲကို ထုတ်ဝေခဲ့သည်။
The Flash # 123—"Flash of Two Worlds" ကာတွန်းဇာတ်လမ်းတွင် Barry သည် Earth-Two သို့ပို့ဆောင်ခြင်းခံလိုက်ရပြီး၊ ထိုကမ္ဘာတွင်ပင် DC ၏ မူလ Flash ဇာတ်ကောင်ဖြစ်သော Jay Garrick ကိုတွေ့ရှိခဲ့သည်။
တစ်ဆက်တည်းပင် ယခင်က Jay Garrick ၏စွန့်စားခန်းဇာတ်လမ်းများမှာ Earth-One ပေါ်ရှိအဖြစ်အပျက်များကို ရေးဆွဲထားခြင်းဖြစ်သည်ဟု DC မှပြောကြားခဲ့သည်။
အဆိုပါဇာတ်ကြောင်းမှအစပြု၍ DC ၏အပြိုင်စကြဝဠာအကြောင်းကို စတင်မိတ်ဆက်ခဲ့ရာမှ Flash ၏ကိုယ်ပိုင်ကာတွန်းများ၌လည်းကောင်း Earth-One ရှိ Justice League of America အဖွဲ့၌ပါဝင်ထမ်းဆောင်စဉ်ကာလအတွင်းမှ ဇာတ်လမ်းများ၌လည်းကောင်း Earth-Two မှ Justice Society of America ကာတွန်းများ၌လည်းကောင်း အဆိုပါအပြိုင်စကြဝဠာအကြောင်းမှာ ပိုမိုကျယ်ပြန့်စွာဆက်လက်ပါဝင်ခဲ့သည်။
Flash #179 – "The Flash – Fact or Fiction?" ကာတွန်းဇာတ်လမ်းတွင် Barry သည် Earth Prime ဟုခေါ်သော အဆိုပါဇာတ်ကောင်များကိုဖန်တီးနေသော ကာတွန်းဆရာများနေထိုင်ရာ တစ်နည်းအားဖြင့် ယခုကျွန်ုပ်တို့နေထိုင်ရာကမ္ဘာပေါ်သို့ ရောက်ရှိလာခဲ့သည်။
ထို့နောက် သူသည် Flash ကာတွန်းစာအုပ်များ၏တည်းဖြတ်သူ Julius Schwartz ၏အကူအညီကိုရယူကာ သူ၏မူလကမ္ဘာ သို့ပြန်ရန် အကူအညီပေးမည့် Cosmic Treadmill တစ်ခုကိုတီထွင်ခဲ့သည်။
ထို့အပြင် Barry ကဲ့သို့ပင် မတော်တဆမှုတစ်ခုမှ စူပါအမြန်စွမ်းအားများကိုရရှိလာသော Iris ၏တူဖြစ်သူ Wally West ကိုလည်း Barry အတွက် တွဲဖော်တွဲဖက်အဖြစ် ရရှိခဲ့သည်။
CW Flash ကိုးကား Category:အချိန် ခရီးသွားသူများ Category:ဇာတ်ကောင်များ။
လေးမြို့လူမျိုးသည် လေးမြို့တိုက်နယ်အတွင်းရှိ ချင်းမျိုးနွယ်စုများကို လေးမြို့ချင်းဟု ခြုံ၍ ခေါ်ကြသည်။
အထက်လေးမြို့ တိုက်နယ်တွင် ယတ်၊ ခူနှင့် ဟန်တို့ပါဝင်သော မယာချင်းတို့ရှိသည်။
အောက်လေးမြို့တိုက်နယ်တွင် မင်းအုံးနှင့် လိုင်ချင်းတို့ ပါဝင်သော လေးတူချင်းတို့ နေထိုင်ကြသည်။
ယင်းတို့ အချင်းချင်းကိုမူ တရိုဟု ခေါ်ကြသည်။
တရိုမှာ ချင်းဟု အဓိပ္ပာယ်ရလေသည်။
ယခင်က လေးမြို့ချင်းတို့သည် အချင်းချင်း တိုက်ခိုက်နေခဲ့ကြသဖြင့် လူဦးရေ နည်းလာသည်ဟုဆိုသည်။
ရခိုင်ကုန်သည်များနှင့် ကူးလူးဆက်ဆံမှုများသဖြင့် ရခိုင်စကားကို ကောင်းစွာပြောဆိုတတ်ကြသည်။
အထက်လေးမြို့တိုက်နယ်ရှိ မယာချင်းတို့သည် ဆံပင်ကို ရှေ့နဖူးတည့်တည့်တွင် ထုံးထားလေ့ရှိသည်။
ထို ဆံထုံးတွင် ကြက်တောင် (သို့) လှပသော တိရစ္ဆာန်များမှ အမွှေးအတောင်တို့ကို နှစ်ချောင်းမှ လေးချောင်းအထိ ထိုးထားလေ့ရှိကြသည်။
ရိုးရာဝတ်စားပုံမှာ မြိုအမျိုးသားများကဲ့သို့ပင် အနံ လက်ငါးလုံးမျှ ရှိသော ဖျင်စတစ်စကို ခါးတွင်သိုင်းကာ လုံခြုံအောင် ဆင်ယင်ထားခြင်းသာ ဖြစ်သည်။
အထက်လေးမြို့ ချင်းအမျိုးသမီးများသည် မျက်နှာတွင် လှပအောင် ပါးရဲ ထိုးထားခြင်းမှာလည်း အဆင်တန်ဆာ တစ်ခုပင် ဖြစ်သည်။
တချို့ ပန်းကွက်များပင် ဖော်ထားသည်။
အမျိုးသားများကလည်း ပါးရဲထိုးမှ လှပသည်ဟု ယူဆကြသည်။
အောက်လေးမြို့တိုက်နယ်ရှိ လေးမြို့ချင်းအမျိုးသားများသည် သျှောင်ထုံးထားလေ့ရှိကြသည်။
မောင်ပုဆိုးကြမ်း၊ တိုင်းရင်းသားလူမျိုးများ အဘိဓာန်၊ စာ-၁၀၈၊ ၁၀၉ ကိုးကား Category:မြန်မာနိုင်ငံလူမျိုးများ။
ကလင်ကော့(လူရှေ)တို့သည် မွန်ဂိုလီးယားမှ တိဘက်၊ ထိုမှ အိန္ဒိယနိုင်ငံရှိ လူရှိုင်းတောင်တန်းများသို့ ရောက်ရှိလာသည်ဟု ဆိုသည်။
လူရှိုင်းတောင်တန်းများမှ ချင်းတောင်ဘက်သို့လည်းကောင်း၊ ချင်းတွင်းမြစ်တစ်လျှောက် ကလေးမြို့ဘက်သို့၎င်း ပလက်ဝနယ်ဘက်သို့လည်းကောင်း ပျံ့နှံ့ရောက်ရှိလာကြသည်။
ပလက်ဝနယ်တွင် ကလင်ကော့ (လူရှေ)တို့သည် မယာတို့နှင့် ရောနှောနေထိုင်ကြရာ ဘာသာစကားနှင့် နေထိုင်ပုံများတွင် များစွာတူညီကြသည့်အလျောက် အချင်းချင်း လက်ဆက်မှုများပင် ရှိလေသည်။
မယာတို့က မော်ကျေစာဟူ၍လည်းကောင်း၊ တလိုက်ကို့ ဟူ၍လည်းကောင်း ခေါ်သည်။
ကလင်ကော့(လူရှေ)တို့သည် ပလက်ဝနယ်ရှိ လူမျိုးများတွင် အရပ်အမောင်း ကောင်းသည် အသားလတ်၍ မျက်လုံးမျက်ခုံးကောင်းသည်။
ကိုယ်လုံးတောင့်တင်း၍ မျက်လုံးနှင့်ဆံပင်များ နက်သည်။
အမွှေးအမျှင်မရှိ၊ အသားမညိုပဲ နှုတ်ခမ်းထူခြင်းလည်း မရှိပေ။
မောင်ပုဆိုးကြမ်း၊ တိုင်းရင်းသားလူမျိုးများ အဘိဓာန်၊ စာ-၁၀၉ ကလင်ကော့လူမျိုးများသည် စစ်ကိုင်းတိုင်းဒေသကြီး၊ ကလေးမြို့နယ်ရှိ ဘာဟန်းကျေးရွာအပါအဝင် ကျေးရွာ ၁၄ ရွာခန့်တွင် နေထိုင်ကြသည်။
မြတ်မယ်တော်ဈာပန ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ မြတ်မယ်တော်ဈာပန ရှေ့ပြုဗ္ဗေ ဘွေနဝတတ်ကဲ့သို့၊ ခွေပတလည် ရေကြည်ဖြာခဲ့၊ မြေလပ်တာဆပ်ပျာပေါက်ရာက၊ ရွာမြောက်စောင် အနောက်တောင် ဆင်းသည့်ပြင်၊ ဖောက်ထွင်းကာတဖြာသွယ်ခဲ့၊ ရွာလယ်မှာ ရေနဂါးပွက်ရယ်နှင့်၊ ရွှေထွက်ရာ သာဘုမ္မိ၏၊ အဂ္ဂီမြေရှေ့တောင်စောင်းတွင်မှ၊ နှစ်သောင်းကျော် ဘော်ငွေတန်တဲ့၊ ဘုံကျောင်းစံ အောင်မြေကြော့၊ ဘုန်းကိုယ်တော့် မြတ်မာတာ။
သက်တန်းမှာ တရာခေါ်ကြ၊ ရှစ်ဆယ်ကျော် ရွယ်တော်ကျူးပြီမို့၊ ဘဝကူးကာ တရာမစေ့ဘု၊ မယ်ပြေ့ကြွယ်မာတာမိငဲ့၊ စုတိနာမ်ဝိညာဉ်ခွာလို့၊ တုဿိတာ နန်းဘုံညွန့်ဆီသို့၊ မြန်းလှုံကွန့်ရှာ။
သဗ္ဗညံ ဓာတ်အသင်္ခတော၊ ရှင်ဂေါတမာ၏၊ စောမာယာ လျောမရဏာ ပြောင်းတော့၊ အလောင်းကျန် ရုပ်အကြွင်းကိုမှ၊ ဖုတ်ကြဉ်းမိမတတ်အားစဉ်က နတ်သားပင်ပြမယ်တော်ဖြစ်နှင့်၊ ခြောက်နှစ်လွန် ခုနစ်ဝါအရှိတွင်မှ၊ ကျမ်းအဘိခုနစ်ဖြာ၊ ညွှန်စရာကြွမြန်း။
မွေးမြင်ကာ ရှေးတင်ဘူးသည့်၊ ကျေးဇူးဂုဏ်ဗလဝါကြောင့်၊ ဦးပညာဝင်သာကီငဲ့၊ ဓမ္မသင်္ဂဏီ ဆိုတဲ့ကျမ်းနှင့်၊ မဋ္ဌာန်းကို မြတ်ဘုရားလိုဖြင့်၊ နတ်သားပင်မယ်တော်ဖြစ်တော့၊ ကသစ်ဘွေကမ္ဗလာက၊ ဒေသနာ ရွှေဗျာ မဟောနိုင်ဘု၊ ကွာလျောကြဉ်ဝိညာဉ်ပြောင်းသူ၏၊ အလောင်းကို သာရထီနှင့်၊ ဆောင်းရာသီပြာသိုရက်၊ ငိုမျက်ဥည်ကြည်ကြည်စို့ငယ်နှင့်၊ ကတုတ်လှန် သုသာန်မြို့တွင်မှ၊ ရုပ်အကျန်မြုပ်နှံဖို့ရန်ပါ့၊ အုတ်ပန်းရံလုပ်ဖန်တို့ကြ၊ သွင်းဘို့ဂူနန်း။
ရှေ့ပြုဗ္ဗေ = အရှေ့အရပ်။
နဝတတ် = အနဝဒတ်အိုင်။
သာဘုမ္မိ = သာယာသောမြေနေရာ။
စုတိ = ဘဝပြောင်းသည်။
သဗ္ဗညံ = အလုံးစုံ။
ဓာတ်အသင်္ခတော = အသင်္ခတဓာတ်၊ အလုံးစုံ ချုပ်ငြိမ်းကင်းပြတ်သည့် တရား။
ဗလဝါ = အများအပြား (ဘန်း)။
ဓမ္မသင်္ဂဏီ = အဘိဓမ္မာကျမ်းတစောင်။
ပဋ္ဌာန်း = အဘိဓမ္မာကျမ်းတစောင်။
သာရထီ = ရထားထိန်း၊ ရထား။
ရွှေဘိုဟောင်းနှင့် ရေညိုချောင်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ရွှေဘိုဟောင်းနှင့် ရေညိုချောင်း စနဲတတောင် မလွဲအောင် ပုံသေဆိုတဲ့၊ ပြည်ဗဟို ရွှေဘိုမြောက်သို့၊ ရေရောက်ချိန် မတန်သေးချေထင့်၊ ကြံတွေးကာ မျှော်လို့စစ်လျှင်ဖြင့်၊ လေးနှစ်လောက်ကြာခဲ့ပြီ။
သက္ကရာဇ်ကယ်က၊ အသစ်တခါကူးလို့၊ နှစ်ဦးပေါ် နွေအနှောင်းမတော့၊ မူးချောင်းဖောက်ကာ စမ်းချေတော့၊ တာလမ်းမှာ ပြွန်ကတုတ်တွေနှင့်၊ ယင်းအခြေအင်္ဂတေသုတ်ပါလို့၊ ခင်းငွေအုတ်စီ။
ကျိန်းသတ္တာခုနစ်နှင့်၊ ရှစ်ခုတာခါကျတော့၊ ပါပ ကုန်သူရဇ္ဇောတဲ့၊ ခေတ်ဟောပုံဓာတ်အပြောင်းမို့၊ သျှောင်စောင်းပုလွေတိုတိုနှင့်၊ ပြေဗဟို ရွှေဘိုမြောက်ကယ်က၊ ရေပေါက်မှာထိုင်လို့ငေးတော့၊ မလေးမေကညာတို့၊ ရွှေနံ့သာကြိုင်ကြိုင်နှင့်၊ စံပယ်ခိုင် လည်တိုင်လှည့်မိအောင်၊ ကမ်းကြည့်တော့ တဖက်ဆည် လက်ဆယ်လီမျှောက်ချီး။
ကြိုနှင့်ပါပျိုကညာတို့၊ မြန်မာမှာ သာသာနာငွေ့ရယ်နှင့်၊ လစေ့လျှင်နှုတ်ငုံဖွားပါလိမ့်၊ ပုဏ္ဏားအိုရှောင်တခင်ပ၊ သားလိုချင်တပါးတပုံကြည့်ပြန်တော့၊ ငိုမည့်ဟန်အသံကြားပြီဟု၊ ပြန်သွားကာလူးလာခတ်လေသို့၊ မရပ်နိုင် မတည်ပြုကြနှင့်၊ ရှစ်ခုပေါ်ဓာတ်ကို မျှောက်လိုက်တော့၊ အလောင်းတော်ပရမေ၊ ခေါင်းပေါ်ပုလွေရောက်ပါလိမ့်မယ်၊ မြောင်းဖောက်အပြီး။
စနဲ = စံနည်း၊ နတ်တို့က ညွှန်ပြပြောဆိုသော စကား။
တဘောင် = ခလေးသဘင်သည် သူရူးတို့ဆိုကြသော ကဗျာသီချင်း။
ကျိန်း = ကိန်း၊ တွက်ယူပုံနည်းစနစ်။
ပါပ = ပါပကိန်း။
သူရဇ္ဇော = သူရဇ္ဇကိန်း။
ပရမေ = မြတ်သော။
ကမ်းခတ်မဲ့မြင်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ကမ်းခတ်မဲ့မြင်း တပြောင်ပြောင် အရောင်တောက်ပါဘိ၊ ငမောက်အယ်အလွန်ဆိုတဲ့၊ အုန်းခွံညိုကျောက်နီသွေးကဲ့သို့၊ အမွေးရေသပြေမှည့်လိုပ၊ ပြေပေသည့်သိန္ဓောနှယ်။
ကြိမ်တံဖျာနှိမ်ခါလိုက်လျှင်၊ စိန်ခွာသံတိမ်ယံကြော့ဆီသို့၊ ပျံ့တော့မည်လိုလိုထင်ရသည့်၊ ဟိုယခင်အဖြစ်ရှေးက၊ ကစ္စေးလုလင်စီးတဲ့၊ မြင်းကြီးပင်ပြိုင်ရင်ရှုံးလောက်ကဲ့၊ ခွင်လုံးပင်လုခွင်တိုင်းမှာ၊ ဝိုင်းကျွတ်လို့ပယ်။
ခွက်ကောက်မြောင် နောက်ပေါင်ကြွနှင့်၊ ထောင်လှစွာလည်တံကြော့ပ၊ စီးပြန်လျှင်မြီးတံဆော့ပါလို့၊ ခေါင်းမော့ချက်ခြင်္သေ့နှယ်၊ ပြစ်တင်ဘွယ်လွတ်ကင်း။
သဟဿာ အိမ်ခြေပေါင်းနှင့်၊ ရွာမောင်းရွှေထောင်ကိုပိုင်တဲ့၊ ကိုကောင်းလှိုင် တိုက်သူကြီးမှာဖြင့်၊ စက်မီးခွေလေရထားကဲ့သို့၊ ငွေငါးရာ တထောင်ခွဲနှင့်၊ အောင်ပွဲဝင်ကြက်သရေကွန့်စေဘို့၊ ပြေညွန့်ခေါ် ယဉ်ကျော်စီးပေရ၊ အရီးမှာအနာဂတ်တော့၊ စက္ကဝါလက်ျာရပ်ကိုတဲ့၊ နံနက်ခါ − ဒလက်ခြာပတ်မအောင်၊ ကမ်းခတ်မဲ့မြင်း။
သိန္ဓော = သိန္ဓောမြင်း၏ အမျိုးအနွယ်။
သဟဿာ = တထောင်အရေအတွက်ရှိသော။
အနာဂတ် = နောက်အဖို့။
စက္ကဝါ = ကျွန်းကြီးလေးကျွန်းနှင့် မြင့်မိုရ်တောင်တခုရှိသော စကြဝဠာတခု။
ကျမ်းဦးဝန္ဒနာ ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၉၄၇ ခုနှစ်၊ တပေါင်းလအတွင်းက မောင်းထောင်ဦးကျော်လှ၏ သံချိုများကို စုပေါင်း၍ မနေရမတိ လောကီသာရ ကဗျာဝစနကျမ်း ဟူသော အမည်ဖြင့် စာအုပ်ရိုက်နှိပ် ထုတ်ဝေခဲ့ဖူးရာ ထိုစာအုပ်၏ အဖွင့်ကျမ်းအနေနှင့် ရေးသားထားသော သံချိုကဗျာ ဖြစ်သည်။
ကျမ်းဦးဝန္ဒနာ ဘဂဝါ ဓမ္မာ သံဃီနှင့်၊ မာတံပိ ဗြဟ္မာသျှန္ဒီ ပရမောတို့၊ မနောဒွါရံဖြင့် ဩကာသံ ဇောသဒွာ ထက်သော်ကြောင့်၊ နှစ်ဖြာလက်စုံ မဉ္စမီနှ်င့၊ အဉ္စလီတင်ချီသပါငဲ့၊ ဂီတဉာဏ် ရေးကာမှတ်မည်လို့၊ ဇီဝနံ ဘေးဘယာမကပ်ဖို့၊ လေးမြတ်တဲ့ စေတနာ။
ဖူးမျှော်ဆင် ဦးကျော်လှက၊ ဇောတရ အထည်၊ မနောမြတ်ရည်အိတဲ့၊ မဏိရယ်စိန္တာ ပတ္တမြားကဲ့သို့၊ အလိမ္မာစကားထွေ အသွားနဘေထပ်ကယ်နှင့်၊ သေသပ်စွာဂဟေစပ်ကဗျာဆန်းနိုင်မှ၊ သဒ္ဒါကျမ်း သင်္ဂဟတို့၊ လမ်းတွင်လှပါ။
နီယထုံ သီဟဇာနှင့်၊ ဗျဂ္ဃဇာ အထက်ဇဋာရပ်ကယ်က၊ နက္ခတ်ကိုဆို၍ ထားခဲ့၊ ဂြိုဟ်သွားဂြိုဟ်လာနှင့်၊ ထိုအခါယိုဟာသောလို့၊ အစာပေါမည် မပေါမည်မှတ်ရပါငဲ့၊ လောကဓာတ်မြေပြင်ဟာ၊ ဗေဒင်ပါနိဒါန်း။
ဗဟုဿုတာ၊ နနုသ်လူ့ရွာ ရပ်တွင်မှ၊ စုမှက်ပုံအဖြာဖြာတို့၊ သည်တခါစာထုတ်ပါလု၊ ဆရာပုဂ္ဂိုလ် ရှင်လူအများတို့၊ မူမထားလျှင် အလကားပင် ပျက်ချေတော့၊ ကြောင်းမတန် တောင်းပန်ချက်ကယ်ကြောင့်၊ ရတက် ကယ်မောဖြင့်၊ အသက်ဇာတာကို တွက်ခါစစ်လိုက်တော့၊ နှစ်နှစ်လွန် ခုနစ်ဆယ် စွန်းပြီးမို့၊ နှောင်းနောက်နောင် အခါမှာ မော်းထောင်ဆရာကိုလွမ်းရပါလိမ့်၊ မော်ကွန်းတိုင် ရွှေဇဝါကဲ့သို့၊ သေအချာ ငွေလွှာအုပ်ကယ်နှင့်၊ ပဒေသာ ချွေကာဖြုတ်ကြရအောင်၊ ရေးထုတ်တဲ့ကျမ်း။
ဘဂဝါ = မြတ်စွာဘုရား။
ဓမ္မာ = တရားတော်မြတ်။
သံဃီ = သံဃာတော်မြတ်။
မာတံပိ = မာတာပီတ၊ အမိအဘ။
ဗြဟ္မာ = ဗြဟ္မာကြီးများ။
သျှန္ဒီ = စန္ဒီ၊ စန္ဒီနတ်သမီး။
မရမော = မြတ်သောပုဂ္ဂိုလ်ကြီးများ၊ သို့မဟုတ် ပရမီသွာနတ်မင်းကြီး။
မနာဒွါရံ = ထက်သန်သော စေတနာတရား။
ဩကာသံ = ဩကာသ၊ ရှိခိုးပူဇော်ခြင်း။
ဇောသဒ္ဓါ = ထက်သန်သော စေတနာတရား။
ပဉ္စမီ = ထိခြင်းငါးပါးဖြင့်။
အဉ္စလီ = လက်အုပ်ချီကန်တော့ခြင်း။
ဇီဝနံ = အသက်၊ နာမ်တရား။
ဇောတရ = ပတ္တမြားကျောက်။
မဏိစိန္တာ = စိန္တာမဏိ၊ ကြံစည်သမျှ ပြီးမြောက်နိုင်သော ပတ္တမြား၊ (သို့မဟုတ်) မြကျောက်။
သဒ္ဒါ = စာရေးပုံစနစ်ကို ပြသောကျမ်း။
ဓမ္မာကျမ်း = အဘိဓမ္မာကျမ်း။
သင်္ဂဟ = အဘိဓမ္မတ္ထသင်္ဂဟ၊ သင်္ဂြိဟ်ကျမ်း။
နိယထုံ = ဂြိုဟ်တစ်ခုသည် တရာသီတွင် နေသည်ထက်ပို၍ နေခြင်း။